“ Dis nie maklik om verby die illusies wat ons gemoed benewel te sien nie. Maar ons kan tog ons persepsie ontwikkel; ons hoef nie noodwendig te glo wat anner ons vertel nie. Die Boedha het klem daarop gelê dat ons die waarheid vir onsself moet ken.
Sit so en gesels met Louwie die anner dag. Met dat dit so rof in die wêreld gaan – geweld en doodslag net waar jy kyk. Maar soos James Clarke my eendag verduidelik het: wat anners verwag jy van die Heelal as die oorsprong van alles innerdaad die grootste gewelddadige gebeurtenis ooit was?
Die probleem hiermee is dat as ons net hierdie strategie gebruik, ons net gewoon menslik is, niks anners as net nog ’n natuurlike dier nie. Tog blyk dit dat die mens wel ’n anner faset ook behels, ’n anner roeping, wat reg teen die natuurlike strategie indruis en die geweld teëstaan. Hierdie faset laat ons minner aan onsself en ons eie persoonlike oorlewing dink, en meer aandag gee aan die groter prênkie, die Kosmos van bestaan. Dit is die pasifisme. En dit is nie naastenby dieselle as ongeërgdheid nie, en die teenoorgestelde van selfsug.
“Hou dit eenvoudig” en “simpel wees” is nie dieselle ding nie. Eersgenoemde is ’n benadering tot die lewe terwyl laasgenoemde ’n ontwyking is. Die oorweldigende hoeveelheid verannerings wat ons daagliks ervaar kan die lewe baie ingewikkeld laat voorkom.
Maar die bedrewe ontwikkeling van ons aandagtigheid maak ons bewussyn oop en ontvanklik. Dan word ons nie maklik verwar deur omstandighede nie. Dit is ’n kuns om soepel te wees sonner om weifelend te word; om gefokus te wees sonner om onbuigbaar te word.
“Soms voel mens oorweldig deur die enormiteit van wat mens dink voorlê. Maar dis net die geval wanner ons bewustheid oorheers word deur veronnerstellings. Ons weet nie regtig wat die toekoms inhou nie.
Ons het ‘n verbasende vermoë om die toekoms te projekteer en te verbeel. Maar die Boedha sê dis wys om ‘n waardering van die werklikheid wat nou en hier plaasvind in ons bewustheid te kweek. Wanner ons in kontak is met die hier-en-nou werklikheid kan mens makliker onthou wat gedoen kan word om onmiddelike effek te hê: verstadig, vaste aandag, die grond onner jou voete, die ruimte wat jy beset, beleef die oomblik sonner om kant te kies vir of teen.